பிரமதரின் அமெரிக்கப் பயணத்தை முன்னிட்டு வெளியிடப்பட்ட இந்தியா ­ அமெரிக்கா கூட்டறிக்கை. (21­ம் நூற்றாண்டில் நீடித்த உலகளாவிய பங்குதாரர்கள்) ஜூன் 07, 2016

அலுவல் நிமித்தமாக அமெரிக்கா சென்றிருக்கும் இந்தியப் பிரதமர் மோடியும், அமெரிக்க அதிபர் பராக் ஒபாமாவும் இன்று வெள்ளை மாளிகையில் சந்தித்தனர். இரு தலைவர்களுக்கிடையிலும் நடைபெறும் முக்கியத்துவம் வாய்ந்த மூன்றாவது இருதரப்பு சந்திப்பு இது. இதையொட்டி, சுதந்திரம், ஜனநாயகம், உலகளாவிய மனித உரிமை, சகிப்பு மற்றும் பன்முகத்தன்மை, குடிமக்களுக்கிடையில் சமவாய்ப்பு, சட்ட நிர்வாகம் ஆகிய அம்சங்கள் சார்ந்த கூட்டுசெயல்பாடுகள் குறித்து இரு தலைவர்களும் மீளாய்வு செய்தனர். மேலும் பொருளாதார வளர்ச்சி, வளம்குன்றா வளர்ச்சி, உலக அமைதியை ஊக்குவித்தல், உள்நாட்டு மற்றும் வெளிநாட்டு பாதுகாப்பு, எல்லாதரப்பையும் உள்ளடக்கிய மக்களாட்சி, உலகளாவிய மனித உரிமையை மதித்து நடத்தல், இருநாடுகளுக்கும் ஆர்வமுள்ள சர்வதேச பிரச்சினைகளில் ஆலோசனை கூறல் ஆகிய விஷயங்களில் இருநாடுகளும் ஒன்றுகொன்று துணைநிற்கும் எனவும் இரு தலைவர்களும் உறுதியளித்தனர். பிரதமர் மோடி செப்டம்பர் 2014ல் அமெரிக்கா சென்றிருந்தபோதும், அமெரிக்க அதிபர் ஒபாமா ஜனவரி 2015ல் இந்தியா வந்திருந்தபோதும் வெளியிடப்பட்ட கூட்டறிக்கைகளில் குறிப்பிடப்பட்டிருந்த செயல்திட்டங்களின்படி இந்தியா-அமெரிக்கா இடையேயான உறவு தங்கள் பதவிக்காலத்தில் மேம்பட்டிருப்பதை இரு தலைவர்களும் வரவேற்றனர். மேலும் வியூகங்களைப் பொறுத்தவரை இருநாடுகளுக்கும் இருக்கும் வேறுபாடுகள் மெதுவாக மறைந்து வருவதை குறிப்பிட்டு, இருநாடுகளின் பாதுகாப்பு மற்றும் செழுமையில் ஒருவருக்கொருவர் அக்கறைகாட்ட வேண்டிய தேவையையும் தலைவர்கள் வலியுறுத்தினார்கள். உலகளாவிய பருவநிலை மற்றும் தூயசக்தி துறைகளில் அமெரிக்க-இந்திய நாடுகளின் தலைமையை ஊக்குவித்தல் கடந்த இரண்டு ஆண்டுகளில் அமெரிக்க-இந்திய தொடர்புக் குழுவின் மூலம் இருநாட்டு அரசுகளும் நிறைய நடவடிக்கைகளை எடுத்துள்ளன. அணு உலை விபத்துகள் ஏற்படும் பட்சத்தில் கூடுதல் இழப்பீடு வழங்குதல் குறித்த கருத்தரங்கில் இந்தியா தனது ஆதரவை உறுதியாக தெரிவித்ததன் மூலமும், அணு உலை மீதான நம்பகத்தன்மை குறித்து எழும் கேள்விகளை ஆக்கபூர்வமாக எதிர்கொண்டதன் மூலமும் இந்தியாவில் அணு உலைகள் அமைக்க இந்திய-அமெரிக்க நிறுவனங்களுக்கிடையே நல்ல புரிந்துணர்வும், உறுதியான அடித்தளமும் அமைக்கப்பட்டுள்ளது. இருநாடுகளுக்கும் இடையே பத்தாண்டுகளாக நிலவும் அணுசார் கூட்டு நடவடிக்கைகளின் உச்சமாக, இந்தியாவில் வெஸ்டிங்கவுஸ் நிறுவனம் தயாரிக்கும் ஆறு AP 1000 ரக அணு உலைகளை நிறுவுவதற்காக துவங்கியிருக்கும் ஆரம்பகட்ட பணிகளை இருதலைவர்களும் வரவேற்றனர். மேலும் இந்தியாவும் அமெரிக்க எற்றுமதி இறக்குமதி வங்கியும் இணைந்து இந்த திட்டத்தை முடிந்தவரை குறைந்த நிதியில் செய்து முடிக்கும் வேலைகளில் இறங்க உள்ளதாகவும் தெரிவிக்கப்பட்டது. இத்திட்டம் முடிவடைந்தபின் இந்த வகை திட்டங்களில் இதுவே மிகப்பெரிதானதாக இருக்குமென்றும், இதன்மூலம் இந்திய-அமெரிக்க சமூக அணு உலை ஒப்பந்தத்தில் உள்ள வாக்குறுதிகளை நிறைவேற்றுவதோடு, இந்தியாவில் அதிகரித்துவரும் சக்தி தேவைக்கு எரிபொருட்களை மட்டுமே நம்பியிருக்கவும் வேண்டியதில்லை. இத்திட்டத்தை செயல்படுத்துவதற்கான பொறியியல் பணிகளும், தளத்தை வடிவமைக்கும் பணிகளும் உடனே ஆரம்பிக்க இருப்பதாகவும், ஒப்பந்தத்தில் குறிப்பிட்டுள்ளபடி பணிகள் அனைத்தையும் ஜூன் 2017க்குள் முடிக்கத் தேவையான அனைத்து நடவடிக்கைகளிலும் இறங்க இருப்பதாகவும் இந்திய அணுசக்தி துறை நிறுவனமும், வெஸ்டிங்கவுஸ் நிறுவனமும் இணைந்து அறிவித்தன. இந்தியாவும், அமெரிக்காவும் வானிலை மற்றும் தூயசக்தி சம்பந்தப்பட்ட விஷயங்களில் ஒரே மாதிரியான கொள்கைகளை கொண்டிருக்கின்றன. மேலும், வானிலை மாற்றத்துக்கு எதிராக இருநாடுகளும் இணைந்து போராடும். இருநாடுகளின் தலைவர்களும் வானிலை மாற்றத்துக்கு எதிராக உலக நாடுகளின் நடவடிக்கைகளை துரிதப்படுத்த கடந்த டிசம்பர் மாதம் கையெழுத்தான வரலாற்று சிறப்புமிக்க பாரீஸ் ஒப்பந்தத்தில் வற்புறுத்தினார்கள். பிற நாடுகளோடு இணைந்து வானிலை மாற்றத்தால் உலகம் எதிர்நோக்கியிருக்கும் ஆபத்துக்களை எதிர்கொள்ள பாரீஸ் ஒப்பந்தத்தை முழுமையாக செயல்படுத்துவதில் இருநாடுகளும் உறுதியாக உள்ளன. தனது வாக்குறுதியை மீண்டும் உறுதிபடுத்திய அமெரிக்கா, இந்த ஆண்டிற்குள் பாரீஸ் ஒப்பந்தத்தில் தன்னை இணைத்துக் கொள்ளவிருப்பதாக அறிவித்துள்ளது. ஒப்பந்தத்தில் குறிப்பிடப்பட்டுள்ளவற்றை நிறைவேற்றும் பொருட்டு, இந்தியாவும் பணிகளை மேற்கொள்ளத் துவங்கியுள்ளது. புவிவெப்பத்தை அதிகரிக்கும் வாயுக்களை குறைந்த அளவில் வெளிப்படுத்தும் திட்டங்களை 2020க்குள் கண்டுகொண்டு, அதன்பின் நீண்டகாலத்திற்கு அவ்வழிமுறைகளை பின்பற்ற தாங்கள் கொண்டிருக்கும் உறுதியை தலைவர்கள் நினைவுகூர்ந்தனர். மேலும் 2016ல் HFC மாற்றத்தை ஏற்படுத்தி, பல்வேறு நாடுகளிடம் இருந்து நன்கொடை பெறுவதன்மூலம் மாண்ட்ரியல் நெறிமுறையின் கீழ் வளரும் நாடுகளும் படிப்படியாக இந்த திட்டங்களை செயல்படுத்த உதவவும் இருநாடுகளும் முடிவு செய்துள்ளன. சர்வதேச விமானங்களின் மூலம் அதிகரிக்கும் பசுமைக்குடில் வாயுக்களை கட்டுப்படுத்துவது குறித்து விவாதிக்க சர்வதேச விண்வழிப்போக்குவரத்து அமைப்பு ஏற்பாடு செய்திருக்கும் கூட்டத்தில் இருநாடுகளும் இணைந்து பணியாற்ற முடிவு செய்யப்பட்டுள்ளது. மேலும் G20 தலைமையின் கீழ், அந்தந்த நாடுகளின் தேவைக்கு ஏற்ப கனரக வாகனங்களின் தரத்தையும், செயல்திறமையையும் உயர்த்தவும் இருநாடுகளும் உறுதிபூண்டுள்ளன. எரிசக்தி பாதுகாப்பு, தூயசக்தி மற்றும் வானிலை மாற்ற விஷயங்களில் ஒத்துழைப்பு தருவது குறித்தும், கேஸ் ஹைட்ரேட்ஸ் ஒத்துழைப்பு குறித்தும் கையெழுத்தாகியிருக்கும் புரிந்துணர்வு ஒப்பந்தத்தை இரு தலைவர்களும் வரவேற்றனர். வளர்ச்சித் திட்டங்களில் வனவுயிர் பாதுகாப்பும் அடங்கும் என்ற பிரதமர் மோடியின் அறைகூவலை ஏற்கும் வண்ணம் வனவுயிர் பாதுகாப்பு மற்றும் வனவுயிர் கடத்தலை தடுக்கும் புரிந்துணர்வு ஒப்பந்தமும் கையெழுத்தானது. தூயசக்திநிதிஉதவி 100GW சூரியசக்தியை உள்ளடக்கிய 175GW புதுப்பிக்கத்தக்க சக்தியை உற்பத்தி செய்யும் நிலையத்தை நிறுவும் இந்திய அரசின் லட்சிய திட்டத்துக்கு அமெரிக்க அரசு துணை நிற்கும். ISA எனப்படும் சர்வதேச சூரியசக்தி கூட்டமைப்பை வரவேற்பதோடு, சூரிய சக்தியை பலதளங்களில் உபயோகப்படுத்த இந்த அமைப்பு முக்கியப்பங்காற்ற இருக்கிறது என்பதையும் உணர்வதோடு, அதில் உறுப்பினராகவும் அமெரிக்கா ஆர்வமாக இருக்கிறது. மேலும் இந்த அமைப்பை வலுவாக்கும் வகையில் செப்டம்பர் மாதம் இந்தியாவில் நடைபெற இருக்கும் ISA துவக்க விழாவில் சக்தி தேவைகளுக்காக ஆஃப் க்ரிட் சோலாரை உபயோகப்படுத்துவதில் இந்தியாவும், அமெரிக்காவும் கவனம் செலுத்த உள்ளன. மற்ற வளர்ந்த நாடுகளுடன் சேர்ந்து அமெரிக்காவும் ஆண்டொன்றுக்கு 100பில்லியன் டாலர்களை 2020க்குள் வளரும் நாடுகள் சூரியசக்தி நிலையங்களை நிறுவவும், அதுசார்ந்த பிற தேவைகளுக்காகவும் ஒதுக்க உள்ளதாக அறிவித்துள்ளது. அமெரிக்கா அதன் தொழிநுட்ப வல்லமை, வளம் மற்றும் தனியார் துறையையும் மனதில்கொண்டு இந்தியாவின் புதுப்பிக்கத்தக்க சக்தி உற்பத்தி திட்டங்களில் முதலீடு செய்ய முடிவெடுத்துள்ளது. இந்த முடிவு ISA அமைப்பின் பிற உறுப்பினர்களுக்கு முன்மாதிரியாகவும் திகழும். இன்று 20 மில்லியன் டாலர் அமெரிக்க-இந்திய தூயசக்தி நிதியை (USICEF) இருநாடுகளும் அறிமுகப்படுத்தியுள்ளன. இரண்டுநாடுகளும் சம அளவில் பங்காற்றப்போகும் இந்த நிதி 2020க்குள் படிப்படியாக 400 மில்லியன் டாலர் வரை உயர்ந்து ஒரு மில்லியன் குடும்பங்களுக்கு புதுப்பிக்கத்தக்க மின்சக்தியை வழங்கும் என்று எதிர்பார்க்கப்படுகிறது. இந்தியாவின் முக்கியமான நிதி நிறுவனுங்களுடன் இணைந்து அமெரிக்கா செய்யப்போகும் முதலீடுகள் இந்தியாவில் புதுப்பிக்கத்தக்க சக்தியின் மீதான மொத்த முதலீட்டை பெருக்க உதவும். 40 மில்லியன் டாலர் மதிப்புள்ள அமெரிக்க இந்திய கேடலிடிக் சோலார் நிதி திட்டம் புதுப்பிக்கத்தக்க சக்தி மீதான சிறிய முதலீடுகளுக்கு, குறிப்பாக கிராமப்புற முதலீடுகளுக்கும், கூரைமேல் கிடைக்கும் சூரியசக்தியை அளந்து அதன்படி USAID உடனான ஒப்பந்தத்தை தொடரவும் உதவும். இந்த உதவி காலப்போக்கில் 1 பில்லியன் டாலர் அளவில் உயரவும் வாய்ப்புண்டு. ஐந்தாண்டுகளுக்குள் சூரியசக்தி சார்ந்த தங்களின் ஆராய்ச்சிகளையும், முன்னேற்றங்களையும் இரட்டிப்பாக்கும் நோக்கில், COP-21ன் போது பாரீசில் மிஷன் இன்னொவேஷன் என்ற திட்டத்தை இரு நாடுகளும் அறிமுகப்படுத்தின. மேலும் 30 மில்லியன் டாலர்கள் செலவுசெய்து ஸ்மார்ட் க்ரிட் மற்றும் ஸ்மார்ட் ஸ்டோரேஜ் மீது பொது-தனியார் நிறுவனங்கள் கூட்டு ஆராய்ச்சிகளை மேற்கொள்வதன் மூலம் மிஷன் இன்னொவேஷன் திட்டத்தின் இலக்கின் மீது தொடர்ந்து கவனமாக இருக்கப்போவதாக இரண்டு தலைவர்களும் தெரிவித்தார்கள். உலகளவில் அதிகப்படியான ஆயுதக் கையிருப்பை தடுத்தல் வாஷிங்டனில் நடந்த அணு பாதுகாப்பு மாநாட்டில் பிரதமர் மோடியின் ஆக்கபூர்வமான பங்களிப்பை அமெரிக்க அதிபர் ஒபாமா பாராட்டினார். மேலும் தீவிரவாத நிகழ்வுகளில் பயன்படுத்தப்படும் பயங்கர ஆயுதங்களை சமாளிப்பது குறித்த மாநாடு ஒன்றை 2018ல் இந்தியா நடத்தப்போவதையும் ஒபாமா வரவேற்றார். தீவிரவாதிகள் ரசாயன, உயிரியல், அணு மற்றும் கதிரியக்க ஆயுதங்களை பயன்படுத்துவதை தடுப்பதில் இரு நாடுகளும் கூட்டாக செயல்படும் என்றும் அறிவிக்கப்பட்டது. பயங்கர ஆயுதங்களின் அபரிமிதமான உற்பத்தியையும், பரவலையும் தடுப்பதில் இருநாடுகளுக்கும் இருக்கும் அக்கறையை இரு தலைவர்களும் நினைவுபடுத்தினார்கள். பின்னர் ஏவுகணை தொழில்நுட்ப கட்டுப்பாட்டகத்தில் இந்தியா நுழையவேண்டியது அத்தியாவசியமானது என்றும் குறிப்பிடப்பட்டது. அதோடு, அணுசக்தி வழங்குவோர் குழுவில் (NSG) உறுப்பினர் ஆவதற்காக இந்தியா விண்ணப்பித்திருப்பதை வரவேற்ற ஒபாமா, உறுப்பினர் ஆகும் தகுதி இந்தியாவிற்கு உண்டு என்பதையும் உறுதிபட தெரிவித்தார். இம்மாத இறுதியில் நடைபெற இருக்கும் NSG கூட்டத்தில் இந்தியாவின் விண்ணப்பத்தை ஆதரிக்குமாறு NSGயில் பங்கு வகிக்கும் நாடுகளை அவர் கேட்டுக்கொண்டார். ஆஸ்திரேலியா குழுமம் மற்றும் வாசென்னார் உடன்படிக்கையில் இந்தியா உறுப்பினர் ஆவதற்கான ஆதரவையும் ஒபாமா தெரிவித்தார். நிலம், கடல், வானம், இணைவெளி ஆகியவற்றை பாதுகாத்தல் 2015ல் ஏசியா-பசிபிக் மற்றும் இந்திய பெருங்கடல் பகுதி சார்ந்து உருவாக்கப்பட்ட அமெரிக்க-இந்திய கூட்டு திட்டத்தின் கீழான ஒப்பந்தத்தில் குறிப்பிடப்பட்டிருந்த விஷயங்களை வெற்றிகரமாக நிறைவேற்றியமைக்கு இரு தலைவர்களும் மகிழ்ச்சி தெரிவித்தார்கள். வரவிருக்கும் காலங்களிலும் இருநாடுகளும் இணைந்து பணியாற்ற இது வழிகாட்டியாக இருக்கும். ஆசிய பசிபிக் பகுதியிலும், இந்திய பெருங்கடல் பகுதியிலும் அமெரிக்கா மற்றும் இந்தியா ஒன்றை ஒன்று முக்கியமான கூட்டாளியாக கருத வேண்டும் என்ற முடிவும் எடுக்கப்பட்டது. கடல்வெளி பாதுகாப்பு பேச்சுவார்த்தையின் துவக்க விழா கூட்டத்தை இரு தலைவர்களும் வரவேற்றனர். “ஒயிட் ஷிப்பிங்” தகவல்களை ஒருவருக்கொருவர் பகிர்ந்துகொள்ள வழிசெய்யும் வகையில் தொழில்நுட்ப ஒப்பந்தம் ஏற்படுத்திக்கொள்ள முடிவுசெய்யப்பட்டது. இதன்மூலம் இருநாடுகளுக்கும் கடல்வழி பாதுகாப்பு மற்றும் கடற்பகுதி விழிப்புணர்வின் மீது இருக்கும் அக்கறை உறுதிசெய்யப்படும். அமெரிக்கா-இந்தியா இடையில் கடல்வெளி பாதுகாப்பு விஷயத்தில் இருக்கும் ஒத்துழைப்பை இரு தலைவர்களும் உறுதி செய்துகொண்டனர். கடல்வழி பயணம் சிக்கலின்றி தொடர வழிவகை செய்யும் அதே சமயம், அதிக எடை ஏற்றுவது, கடல் வளங்களை சர்வதேச சட்டங்கள் மற்றும் ஐநா கடல்சார் சட்டத்துக்கு மாறாக சுரண்டுவது ஆகியவற்றை தடுப்பதுடன், கடல் எல்லை பிரச்சினைகளை அமைதியாக தீர்க்கவும் முடிவுசெய்யப்பட்டது. இருநாட்டு ராணுவங்களுக்கிடையில் கூட்டு சாகசங்கள், பயிற்சி மற்றும் மனிதாபிமான உதவிகள், பேரிடர் நிவாரணம் () பெரும் ஆபத்தாக வளர்ந்து வருவதை இரு தலைவர்களும் குறிப்பிட்டார்கள். மேலும் காசநோய் தடுப்பில் இணைந்து செயல்படுவது என்றும், இருநாடுகளிலும் அதற்கென உள்ள நடைமுறைகளை பகிர்ந்துகொவது என்றும் முடிவெடுக்கப்பட்டது. தொற்றாத நோய்கள் வளர்ந்து வருவதையும், இவற்றை தடுக்க ஆரோக்கியமான வாழ்க்கைமுறைகளை ஊக்குவிப்பது, சர்க்கரை கட்டுப்பாடு, உப்பு அளவைக் குறைத்தல், குழந்தைகளிடையே உடற்பயிற்சிகளை ஊக்குவித்தல், புகையிலை பழக்கத்தை குறைக்க நடவடிக்கை எடுத்தல் போன்ற நடவடிக்கைகளில் ஈடுபடவேண்டும் என்றும் முடிவுசெய்யப்பட்டது. சுகாதாரம் மற்றும் உடல் ஆரோக்கியம் மேம்பட யோகா உள்ளிட்ட பழங்கால வழக்கங்களையும், மருத்துவங்களையும் ஊக்கப்படுத்தவேண்டும் என்றும் முடிவுசெய்யப்பட்டது. காசநோய், சிக்குன்குன்யா போன்ற நோய்களுக்கான தடுப்பூசிகளை கண்டறியும் மற்றும் மேம்படுத்தும் அரசு மற்றும் தனியார் ஆராய்ச்சிகளை ஊக்குவிக்கும் விதத்தில் செயல்படும் அமெரிக்கா-இந்தியா நோய்தடுப்பூசி திட்டத்தை விரிவுபடுத்துவது அத்தியாவசியம் என இருதலைவர்களுமே வற்புறுத்தினார்கள். உலகத்தலைமை இருநாடுகளும் இணைவதோடு மட்டுமல்லாது சர்வதேச சமூகத்துடனும் இணைந்து பணியாற்றுவதன் மூலம் ஐநாவின் வல்லமையை பெருக்கி உலகளவில் வளர்ந்துவரும் பாதுகாப்பு குறித்த சவால்களை எதிர்கொள்வது என முடிவுசெய்யப்பட்டது. செப்டம்பர் 2015ல் வரையறுக்கப்பட்டபடி, 2030ம் ஆண்டுக்குள் நிலையான வளர்ச்சியை அடைதல் என்ற குறிக்கோளில் இருக்கும் உலகளாவிய தன்மையை கண்டுகொண்டு, அவற்றை உள்நாட்டு, சர்வதேச விஷயங்களில் நடைமுறைபடுத்துவதன் மூலம் நிலையான வளர்ச்சியை அடைய முடியும் என இருதலைவர்களும் நம்பிக்கை தெரிவித்தார்கள். ஐநா பாதுகாப்பு சபையில் இந்தியா நிரந்தர உறுப்பினர் ஆவதற்கு இரு தலைவர்களும் தங்கள் ஆதரவை உறுதி செய்தார்கள். உலக அமைதி மற்றும் பாதுகாப்பில் ஐநா பாதுகாப்பு சபையின் பங்கு அளப்பெரியது என்பதை குறிப்பிட்டதோடு, அரசுகளுக்கிடையிலான ஐநா பேச்சுவார்த்தைகளில் தேவையான மாற்றங்களை கொண்டுவர தொடர்ந்து முயற்சிசெய்வோம் என்றும் தலைவர்கள் தெரிவித்தார்கள். ஐநா அமைதிக்குழு மாநாட்டின் வெற்றியை வரவேற்ற தலைவர்கள், மூன்றாம் உலக நாடுகளில் அமைதியை நிலைநாட்டுவதில் ஐநாவின் பங்களிப்புக்கு மேலும் வலுசேர்க்கும் வகையில், ஆப்பிரிக்க கூட்டுநாடுகளுக்கான முதல் ஐநா அமைதிக்குழு பயிற்சியை டெல்லியில் நடத்துவது என்றும், அதில் ஆப்ரிக்காவில் இருந்து பத்து நாடுகளை சேர்ந்த உறுப்பினர்கள் பங்கேற்பார்கள் என்றும் தெரிவிக்கப்பட்டது. ஆப்பிரிக்க நாடுகளுடனான இந்திய, அமெரிக்க உடன்படிக்கைகளை குறிப்பிடுகையில் ஆப்பிரிக்க நாடுகளுடன் இணைந்து பணிபுரிவதன் மூலம் ஆப்பிரிக்க கண்டத்தில் செழுமையையும், அமைதியையும் நிலைநாட்டுவதில் இருநாடுகளும் ஒரேவிதமான ஆர்வத்தை கொண்டிருப்பதை தலைவர்கள் சுட்டிக்காட்டினர். விவசாயம், சுகாதாரம், சக்தி, மகளிர் மேம்பாடு போன்ற விஷயங்களில் முத்தரப்பு ஒத்துழைப்பை வரவேற்பதாகவும் தலைவர்கள் தெரிவித்தார்கள். மேலும் ஆப்ரிக்காவில் மட்டுமல்லாது ஆசியாவிலும் அதற்கு அப்பாலும் உள்ள நாடுகளின் வளர்ச்சியிலும் அமெரிக்கா-இந்தியா இணைந்து பணியாற்றும் என்றும் குறிப்பிட்டார்கள். மக்களுக்கிடையிலான உறவை வலுப்படுத்துதல் இருநாடுகளிலும் மேலும் சில தூதரகங்களை திறப்பதில் இரண்டு தலைவர்களும் ஆர்வம் காட்டினார்கள். சியாட்டில் நகரில் இந்தியா ஒரு தூதரகத்தை திறப்பது என்றும், அமெரிக்காவின் தூதரகம் ஒன்று விரைவில் இந்தியாவில் திறக்கப்படும் என்றும்முடிவுசெய்யப்படது. இந்தியாவும், அமெரிக்காவும் 2017ஆம் ஆண்டுக்கான பயணம் மற்றும் சுற்றுலா துறை கூட்டாளிகளாக செயல்படும் என்றும், இருநாட்டு மக்களுக்கும் விசா வழங்கும் நடைமுறைகள் எளிமைபடுத்தப்படும் என்றும் தலைவர்கள் தெரிவித்தார்கள். இருநாடுகளுக்கு இடையில் நிலவும் கல்வி மற்றும் கலாச்சார தொடர்புகளை குறிப்பிடும்போது, அமெரிக்காவில் பயிலும் இந்திய மாணவர்களின் எண்ணிக்கை 29%, அதாவது 133,00ஆக 2014-2015ல் வளர்ச்சியடைந்துள்ளதை சுட்டிக்காட்டி, அதேபோல் இந்தியாவில் அமெரிக்க மாணவர்கள் படிக்கவும் வழிவகை செய்யப்படும் என குறிப்பிட்டார்கள். மேலும், மாறிவரும் வானிலை பிரச்சினைகளை எதிர்கொள்ள வானிலை விஞ்ஞானிகளை உருவாக்கும் வண்ணம் அறிமுகப்படுத்தப்பட்ட ஃபுல்பிரைட்-கலாம் வானிலை கல்வி உதவித்தொகை திட்டத்தில் இரண்டு நாடுகளும் ஆற்றிய பங்கை தலைவர்கள் வரவேற்றார்கள். இரண்டுநாட்டு மக்களுக்கு இடையிலான தொடர்புகளை வலுப்படுத்தும் நோக்கம் இருநாடுகளுக்கும் உண்டு என்பதை குறிப்பிட்டு, சட்டம், நாடுவிட்டுநாடு திருமணம் செய்வது, விவாகரத்து, குழந்தை காப்பு போன்ற விஷயங்களில் இருநாட்டு குடிமக்களுக்கும் இருக்கும் பிரச்சினைகளை பேச்சுவார்த்தைகள் மூலம் எதிர்கொள்வது என்று முடிவுசெய்யப்பட்டது. பிரதமர் மோடி இந்தியாவின் பழங்கால பொருட்களை அமெரிக்கா திருப்பியளித்ததை வரவேற்றார். மேலும் கலாச்சார பொருட்களின் கடத்தலை தடுப்பதிலும் இருநாடுகளும் இணைந்து பணியாற்றும் எனவும் தலைவர்கள் அறிவித்தார்கள். அமெரிக்க அதிபர் ஒபாமாவின் அழைப்பிற்கும், சிறப்பான விருந்தோம்பலுக்கும் பிரதமர் மோடி நன்றி தெரிவித்தார். அத்தோடு அமெரிக்க அதிபர் ஒபாமாவின் வசதிப்படி அவர் இந்தியாவுக்கு எப்போது வேண்டுமானாலும் வருகை தரலாம் என்றும் பிரதமர் மோடி அழைப்பு விடுத்தார்.